《临封八景次韵 其七 景星夜月》
明代·陈鸿

古寺森森现景星，法王殿角月华明。台馀玉鉴晴光远，树拥银蟾夜色清。

苔藓已忘诸佛古，烟霞偏著两峰平。千秋胜事留碑史，坐看冰轮起石城。

作者简介：明苏州府吴江人，字文仪，号东桥。嘉靖七年举人，官新乡知县。以权贵渐起，辞官还乡。以诗画自娱，善山水，宗米芾。